﻿Преузето са [www.pravno-informacioni-sistem.rs](http://www.pravno-informacioni-sistem.rs/)

**1233**

На основу члана 123. тачка 3. Устава Републике Србије, а у вези са чланом 3. став 1. тачка 16) Закона о сточарству („Службени гласник РС”, бр. 41/09, 93/12 и 14/16) и чланом 8. Закона о буџету Републике Србије за 2022. годину („Службени гласник РС”, број 110/21) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о измени Уредбе о утврђивању Програма финансијске подршке пољопривредним произвођачима кроз откуп тржишних вишкова товних јунади у отежаним економским условима услед пандемије COVID-19 изазване вирусом SARS-CоV-2**

Члан 1.

У Уредби о утврђивању Програма финансијске подршке пољопривредним произвођачима кроз откуп тржишних вишкова товних јунади у отежаним економским условима услед пандемије COVID-19 изазване вирусом SARS-CоV-2 („Службени гласник РСˮ, бр. 113/20, 115/20, 118/20 и 126/20), у Програму финансијске подршке пољопривредним произвођачима кроз откуп тржишних вишкова товних јунади у отежаним економским условима услед пандемије COVID-19 изазване вирусом SARS-CоV-2, у глави I. ПРЕДМЕТ И ФИНАНСИЈСКИ ОКВИР, став 3. мења се и гласи:

„Средства за спровођење ове уредбе обезбеђена су Законом о буџету Републике Србије за 2022. годину у оквиру Раздела 24 – Министарство пољопривреде, шумарства и водопривреде у износу од 307.700.000 динара, која се распоређују и користе за реализацију Програмаˮ.

Члан 2.

Ова уредба ступа на снагу наредног дана од дана објављивања у „Службеном гласнику Републике Србијеˮ.

05 број 110-2323/2022

У Београду, 17. марта 2022. године

**Влада**

Председник,

**Ана Брнабић,** с.р.